Ehdotus: neuvoston asetus, lopullisen polkumyyntitullin käyttöönotosta muun muassa Etelä-Afrikasta peräisin olevien teräsköysien ja -kaapeleiden tuonnissa annetun asetuksen (EY) N:o 1858/2005 muuttamisesta /* KOM/2007/0730 lopull. */





[pic] | EUROOPAN YHTEISÖJEN KOMISSIO | Bryssel 20.11.2007 KOM(2007) 730 lopullinen Ehdotus: NEUVOSTON ASETUS, lopullisen polkumyyntitullin käyttöönotosta muun muassa Etelä-Afrikasta peräisin olevien teräsköysien ja -kaapeleiden tuonnissa annetun asetuksen (EY) N:o 1858/2005 muuttamisesta (komission esittämä) PERUSTELUT EHDOTUKSEN TAUSTA | 110 | Ehdotuksen perustelut ja tavoitteet Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annetun neuvoston asetuksen (EY) N:o 384/96, jäljempänä ’perusasetus’, sellaisena kuin se on viimeksi muutettuna 23. joulukuuta 2005 annetulla neuvoston asetuksella (EY) N:o 2117/2005, soveltamista muun muassa Etelä-Afrikasta peräisin olevien teräsköysien ja -kaapeleiden tuontia koskevassa menettelyssä. | 120 | Yleinen tausta Ehdotus perustuu perusasetuksen soveltamiseen ja on tulosta tutkimuksista, jotka suoritettiin perusasetuksessa säädettyjä aineellisia ja menettelyjä koskevia vaatimuksia noudattaen. | 130 | Voimassa olevat aiemmat säännökset Elokuussa 1999 neuvosto otti asetuksella (EY) N:o 1796/1999 käyttöön lopullisen polkumyyntitullin muun muassa Etelä-Afrikasta peräisin olevien teräsköysien ja -kaapeleiden tuonnissa. Marraskuussa 2005 perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen neuvosto päätti asetuksella (EY) N:o 1858/2005, että muun muassa Etelä-Afrikasta peräisin olevan tarkasteltavana olevan tuotteen tuontiin sovellettavat polkumyynnin vastaiset toimenpiteet olisi pidettävä voimassa. Komissio hyväksyi 13 päivänä elokuuta 1999 tekemällään päätöksellä 1999/572/EY hintasitoumuksen, jonka esitti eteläafrikkalainen yritys Scaw Metals Group Haggie Steel Wire Rope, jäljempänä ’Haggie’ tai ’yritys’. | 141 | Johdonmukaisuus suhteessa unionin muuhun politiikkaan ja tavoitteisiin Ei sovelleta. | KUULEMISET JA VAIKUTUSTEN ARVIOINTI | Intressitahojen kuuleminen | 219 | Intressitaho on perusasetuksen säännösten mukaisesti jo saanut tilaisuuden puolustaa etujaan. | Asiantuntijatiedon käyttö | 229 | Ulkopuolista asiantuntemusta ei tarvittu. | 230 | Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, joka koskisi tähän ehdotukseen liittyviä olosuhteita. | EHDOTUKSEEN LIITTYVÄT OIKEUDELLISET NÄKÖKOHDAT | 305 | Ehdotetun toimen lyhyt kuvaus Elokuussa 1999 neuvosto otti asetuksella (EY) N:o 1796/1999 käyttöön lopullisen polkumyyntitullin muun muassa Etelä-Afrikasta peräisin olevien teräsköysien ja -kaapeleiden tuonnissa. Marraskuussa 2005 perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen neuvosto päätti asetuksella (EY) N:o 1858/2005, että muun muassa Etelä-Afrikasta peräisin olevan tarkasteltavana olevan tuotteen tuontiin sovellettavat polkumyynnin vastaiset toimenpiteet olisi pidettävä voimassa. Komissio hyväksyi 13 päivänä elokuuta 1999 tekemällään päätöksellä 1999/572/EY hintasitoumuksen, jonka esitti eteläafrikkalainen yritys Scaw Metals Group Haggie Steel Wire Rope. Yhden yrityksen on nyttemmin todettu rikkoneen sitoumusta, minkä vuoksi sitoumukselle annettu hyväksyntä olisi peruutettava. Tämän vuoksi on tarpeen muuttaa asetusta (EY) N:o 1858/2005 ja poistaa edellä mainitulle yritykselle tällä hetkellä myönnettävä vapautus polkumyyntitulleista. | 310 | Oikeusperusta Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annettu neuvoston asetus (EY) N:o 384/96, sellaisena kuin se on viimeksi muutettuna 23 päivänä joulukuuta 2005 annetulla neuvoston asetuksella (EY) N:o 2117/2005. | 329 | Toissijaisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. | Suhteellisuusperiaate | 331 | Ehdotus on suhteellisuusperiaatteen mukainen seuraavista syistä: Toimintatapa on kuvattu edellä mainitussa perusasetuksessa, eikä mahdollisuutta kansallisiin päätöksiin anneta. | 332 | Vaatimusta, jonka mukaan yhteisölle, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta. | Sääntelytavan valinta | 341 | Ehdotettu säädöslaji: asetus. | 342 | Muut säädöslajit eivät tule kyseeseen seuraavasta syystä: Muut sääntelytavat eivät tule kyseeseen, sillä perusasetuksessa ei säädetä muista vaihtoehdoista. | TALOUSARVIOVAIKUTUKSET | 409 | Ehdotuksella ei ole vaikutuksia yhteisön talousarvioon. | 1. Ehdotus: NEUVOSTON ASETUS, lopullisen polkumyyntitullin käyttöönotosta muun muassa Etelä-Afrikasta peräisin olevien teräsköysien ja -kaapeleiden tuonnissa annetun asetuksen (EY) N:o 1858/2005 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96[1] ja erityisesti sen 8 ja 9 artiklan, ottaa huomioon komission ehdotuksen, jonka se on tehnyt neuvoa-antavaa komiteaa kuultuaan sekä katsoo seuraavaa: A. AIEMPI TUTKIMUS JA VOIMASSA OLEVAT TOIMENPITEET (1) Elokuussa 1999 neuvosto otti asetuksella (EY) N:o 1796/1999[2] käyttöön lopullisen polkumyyntitullin muun muassa Etelä-Afrikasta peräisin olevien teräsköysien ja -kaapeleiden tuonnissa. (2) Neuvosto päätti marraskuussa 2005, perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen, että muun muassa Etelä-Afrikasta peräisin olevan tarkasteltavana olevan tuotteen tuontiin sovellettavat polkumyynnin vastaiset toimenpiteet olisi pidettävä voimassa, ja antoi asetuksen (EY) N:o 1858/2005[3]. (3) Komissio hyväksyi 13 päivänä elokuuta 1999 tekemällään päätöksellä 1999/572/EY[4] hintasitoumuksen, jonka esitti eteläafrikkalainen yritys Scaw Metals Group Haggie Steel Wire Rope, jäljempänä ’Haggie’ tai ’yritys’. (4) Päätöksen seurauksena tarkasteltavana olevan Etelä-Afrikasta peräisin olevan tuotteen tuonti yhteisöön vapautettiin lopullisista polkumyyntitulleista, jos tuotteen olivat valmistaneet tämä yritys ja jos se oli sitoumuksen soveltamisalaan kuuluvaa lajia, jäljempänä ’sitoumuksen soveltamisalaan kuuluva tuote’. (5) Tältä osin on huomattava, että Haggien tällä hetkellä tuottamat tietyntyyppiset teräsköydet ja -kaapelit eivät kuulu sitoumuksen soveltamisalaan. Näin ollen tällaisista teräsköysistä ja -kaapeleista on maksettava polkumyyntitulli, kun ne luovutetaan vapaaseen liikkeeseen yhteisössä. B. SITOUMUKSEN NOUDATTAMATTA JÄTTÄMINEN (6) Yritys on antamansa sitoumuksen perusteella velvollinen muun muassa soveltamaan sitoumuksessa vahvistettuja tiettyjä vähimmäishintoja korkeampia hintoja viedessään sitoumuksen soveltamisalaan kuuluvaa tuotetta Euroopan yhteisöön. (7) Yritys on hyväksynyt ehdon, että sitoumuksen perusteella myönnettävä vapautus polkumyyntitulleista edellyttää erityisen sitoumuslaskun esittämistä yhteisön tulliviranomaisille. Yritys on myös sitoutunut olemaan laatimatta sitoumuslaskuja sellaisten tarkasteltavana olevan tuotteen lajien myynnistä, jotka eivät kuulu sitoumuksen soveltamisalaan ja joista on näin ollen maksettava polkumyyntitulli. Lisäksi yritys on hyväksynyt, että sitoumuslaskuissa on mainittava asetuksen (EY) N:o 1858/2005 liitteessä mainitut tiedot. (8) Sitoumuksen ehtojen mukaisesti yrityksen on myös toimitettava komissiolle säännöllisesti yksityiskohtaisia tietoja tarkasteltavana olevan tuotteen myynnistään Euroopan yhteisöön neljännesvuosittain annettavassa raportissa. Raportti on annettava sekä sitoumuksen soveltamisalaan kuuluvista tuotteista, joille voidaan myöntää vapautus polkumyyntitullista, että sellaisista teräsköysi- ja -kaapelilajeista, jotka eivät kuulu sitoumuksen soveltamisalaan ja joista on näin ollen maksettava polkumyyntitulli. (9) On selvää, että edellä mainittujen myyntiraporttien on oltava täydellisiä, tyhjentäviä ja virheettömiä kaikkien tietojen osalta ja että liiketoimet ovat täysin sitoumuksen ehtojen mukaisia. (10) Jotta sitoumuksen noudattaminen voitaisiin varmistaa, yritys sitoutui myös sallimaan tarkastuskäynnit toimitiloihinsa mainittujen neljännesvuosiraporttien paikkansapitävyyden tarkistamiseksi ja toimittamaan komissiolle kaikki tämän tarvitsemat tiedot. (11) On huomattava, että yritys sai komission yksiköiltä 28 päivänä lokakuuta 2003 sitoumuksen rikkomista koskevan varoituskirjeen, sillä yritys oli laatinut sitoumuslaskuja tuotteista, jotka eivät kuulu sitoumuksen soveltamisalaan, vaan joihin muutoin sovelletaan polkumyynnin vastaisia toimenpiteitä. Varoituskirjeessä todettiin, että koska rikkomukset tapahtuivat erityisolosuhteissa, sitoumuksen hyväksyntää ei aiota peruuttaa, mutta korostettiin, että jos yritys vielä vähänkin rikkoo sitoumusta, komission on vaikea jatkaa yrityksen antaman sitoumuksen hyväksymistä. (12) Yrityksen tiloihin Etelä-Afrikassa tehtiin tarkastuskäynti 5.–6. helmikuuta 2007. (13) Yritykseen tehdyllä tarkastuskäynnillä kävi ilmi, että yritys laati sitoumuslaskuja sellaisille teräsköysille ja -kaapeleille, jotka eivät kuulu sitoumuksen soveltamisalaan, vaan joihin muutoin sovelletaan polkumyynnin vastaisia toimenpiteitä. Havaittiin myös, että yritys ei eräässä tapauksessa ollut täyttänyt vähimmäishintoja koskevaa velvoitettaan. Yrityksen laatimat sitoumuslaskut eivät myöskään olleet asetuksen (EY) N:o 1858/2007 liitteen mukaisia. Edelleen tarkastuskäynnin aikana havaittiin, että yrityksen toimittamat neljännesvuosittaiset myyntiraportit eivät olleet kaikilta osin täydellisiä, tyhjentäviä ja virheettömiä. (14) Todettujen rikkomusten yksityiskohdat esitetään komission päätöksessä 2007/[..]/EY, ON ANTANUT TÄMÄN ASETUKSEN: 1 artikla Poistetaan asetuksen (EY) N:o 1858/2005 1 artiklan 5 kohta, 2 artikla ja liite, ja muutetaan sen 1 artiklan 6 kohdan numerointi 1 artiklan 5 kohdaksi ja 3 artiklan numerointi 2 artiklaksi. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17). [2] EYVL L 217, 17.8.1999, s. 1. [3] EUVL L 299, 16.11.2005, s. 1, asetus sellaisena kuin se on viimeksi muutettuna asetuksella (EY) N:o 121/2006, EUVL L 22, 26.1.2006, s. 1. [4] EYVL L 217, 17.8.1999, s. 63.